Tevgera Goran
Ji bo maneyên din li Goran (cudakirin) binêre. Goran (bi soranî: بزوتنەوەی گۆڕان‎, lat. Bizutinewey Gořan) partiyeke siyasî ye ku di sala 2009an de li Başûrê Kurdistanê peyda bûye. Maneya "Goran" bi kurmancî guherîn e. Serokê yekem Newşîrwan Mistefa bû. Newşîrwan Mistefa û gelek endamên vê partiyê ji YNKê veqetiyan û dijî PDKê û YNKê derketin. Di hilbijartinên 2009an de 25 kursî di parlamena Başûrê Kurdistanê de bi dest xistin. Di hilbijartinên 2013an de jî bûn xwedanê 24 kursiyan û her wisa di parlamenê de bûn duyem partiya herî mezin. Serokê pêşîn ê vê partiyê Newşirvan Mistefa di 19ê gulana 2017an de wefat kir. Piştî wefata Newşîrwan Mistefa di 25ê tîrmeha 2017an de hilbijartin ji bo serokatiya Goranê hate kirin. Di hilbijartinê de Omer Seyîd Elî wek serokê nû yê Goranê hate hilbijartin.